Tekker-d d tareqqaqt maca simmal tettimɣur simmal tettnerni thuski-ines. Asmi tuweḍ mraw d seddis (16) n yiseggasen deg tudert-is, tibeddi-ines d talemmast, tafekka-s teččur rnu tentem, ma d tikli-ines fessuset. Udem-is, d aglayan, mellul. Tiwjatin-is, d timizwiɣin. Amzur-is, am ukbal, yettaweḍ-as armi d ammas; Ur tḥemmel ara ad t-tarez, tettaǧǧa-t iɣelli-d ɣef tuyat-is. Allen-is, d tizegzawin am tignewt n tefsut, tettcercur seg-sent leḥnana d sser.